Terugkeer werk toe nadat jy van COVID-19 herstel het

Hoe kan mense wat CO VID-19-positief is die siekte aan ander oordra?Volgens die Minister van Gesondheid, Zweli Mkhise, kan die meeste mense met ŉ matige infeksie die virus vir tussen sewe en 12 dae oordra. Mense wat baie siek word kan egter aansteeklik wees en kan die virus vir ŉ langer tydperk aan ander oordra.Moet ek nog 'n COVID-19-toets doen om te bewys dat ek negatief is voordat ek kan terugkeer werk toe?Nee. Daar word nie aanbeveel dat mense wat matig siek was en gesond geword het, weer getoets moet word nie. ŉ Persoon word as veilig geag om terug te keer werk toe en uit isolasie te kom wanneer hulle nie meer aansteeklik is nie. Dit beteken dat hulle die eerste simptome meer as 10 dae gelede ontwikkel het en vir minstens drie dae geen simptome gehad het nie.Werknemers kan in die meeste gevalle terugkeer werk toe sonder om weer getoets te word as:
• Hulle 10 dae van verpligte kwarantyn of self-isolasie voltooi het.• Diegene wat matige tot ernstige simptome gehad het, medies ondersoek is.• Hulle steeds persoonlike higiëne en sosiale distansiering handhaaf.• Die werkgewer die werker monitor om te verseker dat hy/sy nie agteruitgaan nie.• Hulle vir minstens 21 dae ná die diagnose ŉ masker dra.
My toets was negatief maar ek het steeds simptome. Wat nou?Dit is moontlik om ŉ vals ne gatiewe toetsresultaat te kry. Dit beteken dat jou eerste toets negatief kan wees, maar dat jy in ŉ later stadium positief kan toets. Kontak ŉ professionele gesondheidsorgwerker as jou COVID-19 simptome voortduur.
En as ek na 10 dae steeds simptome het?Dit is algemeen vir pasiënte om vir meer as 10 dae simptome te ervaar. Dit kan ’n paar weke neem om ten volle te herstel. Raadpleeg jou gesondheidsorgwerker as jy steeds simptome het.
Vir meer inligting oor COVID-19, besoek die Nasionale Instituut vir Oordraagbare Siektes se webwerf by www.nicd.co.za , die gratis COVID-19 webwerf by coronavirus.datafree.co , skakel die COVID-19-blitslynnommer by 0800 029 999, of stuur 'n WhatsApp na 0600 12 3456.